નવી દિલ્હી- પેટ્રોલ અને ડીઝલના ભાવમાં ઉતારચઢાવ યથાવત છે. ગતરોજ પુરા થયેલા સપ્તાહ દરમિયાન આંતરરાષ્ટ્રીય બજારમાં ક્રૂડ ઓઈલના ભાવમાં થોડો ઘટાડો થયો હોવા છતાં સ્થાનિક બજારમાં ઈંધણના ભાવમાં વધારો થયો છે. લગભગ ચાર દિવસ બાદ ઓઈલ કંપનીઓએ પેટ્રોલ અને ડીઝલના ભાવમાં વધારો કર્યો છે. સપ્તાહના અંતમાં કરવામાં આવેલા આ ભાવ વધારા બાદ ફરી એકવાર પેટ્રોલની કિંમત 2 મહિનાના સર્વોચ્ચ સ્તરે પહોંચી ગઈ છે. ગત રોજ દિલ્હી અને મુંબઈમાં પેટ્રોલના ભાવમાં 7 પૈસાનો વધારો કરવામાં આવ્યો હતો. જ્યારે કોલકાતામાં 9 પૈસા અને ચેન્નાઈમાં પેટ્રોલમાં પ્રતિ લિટર 8 પૈસાનો વધારો કરવામાં આવ્યો હતો.